
AUTONOMINIO MAITINIMO ŠALTINIO
TECHNINĖ SPECIFIKACIJA 

I. BENDROSIOS NUOSTATOS
1. Bendrieji reikalavimai:
1.1. Šioje techninėje specifikacijoje pateikiami autonominiam maitinimo šaltiniui taikomi reikalavimai. 
1.2. Tikslinė paskirtis: užsitikrinti alternatyvų, nepertraukiamą ir nesukeliantį garso daugkartinio pakrovimo autonominį elektros energijos tiekimą. Autonominis maitinimo šaltinis turi būti pritaikytas naudoti lauko sąlygomis ir su jam pritaikytais baterijų blokais, atsparus drėgmei, dulkėms bei mechaniniams poveikiams.

II. TECHNINIAI REIKALAVIMAI
2.  Mobiliam ir autonominiam, daugkartiniam pakrovimo elektros maitinimo šaltiniui (toliau – maitinimo šaltinis) keliami šie techniniai reikalavimai:                            
2.1. Maitinimo šaltinis turi būti su ne mažiau kaip 2600 Wh akumuliatoriais ir ne mažiau kaip 3500 W, 230 voltų kintamos srovės išvestimi. 
2.2.  Maitinimo šaltinio akumuliatorius sudarytas iš LiFePo4 daugkartinio pakrovimo tipo baterijų, kurios sujungtos į akumuliatoriaus paketą (toliau – baterija) ir su integruota baterijų valdymo sistema (BMS), skirta stebėti ir reguliuoti baterijų veikimą, užtikrinant jų saugumą ir ilgą tarnavimo laiką. Baterijos įkrovimų ir iškrovimo skaičius ne mažiau kaip 4000 ciklų.
2.3. Maitinimo šaltinis turi turėti UPS (angl. Uninterruptible Power Supply) – nepertraukiamo veikimo funkciją.
2.4. Maitinimo šaltinis turi būti transportuojamo tipo, konstrukcijoje turi būti įrenginio transportavimui, nešimui pritaikytos rankenos, svoris – ne daugiau nei 40 kg, įrenginio išmatavimai – ne didesni nei 550 × 350 × 350 mm.
2.5. Maitinimo šaltinis ir jam priklausantys komponentai turi būti pritaikyti naudoti lauko sąlygomis, atsparūs drėgmei, dulkėms, turi turėti ne mažesni nei IP20 standartą.
2.6. Maitinimo šaltinis turi būti pritaikytas naudoti (eksploatuoti) skirtingo klimato sąlygomis, darbo temperatūros diapazonas ne siauresnis nei nuo -10 °C iki +40 °C.
2.7. Maitinimo šaltinis ir jam priklausantys komponentai turi būti serijinės gamybos (ne eksperimentiniai), nenaudoti, nauji.
2.8. Turi būti galimybė prie maitinimo šaltinio prijungti papildomus galios plėtimo modulius iki ne mažiau kaip 11 kWh, sujungiant plėtimo modulius į vieną bendrą sistemą.
2.9. Greito įkrovimo galimybė – 1,2 val./1 kWh (iš 230 V kištukinio lizdo).
2.10. Maitinimo šaltinio lizdų (išvesčių) ne mažiau kaip: 
2.10.1.  4 x 230 V lizdas, 50 Hz (AC euro standartas) sinusinė išėjimo įtampa (angl. pure sine wave);
2.10.2.  2 x USB Tipe -A lizdas;
2.10.3.  x USB Tipe -C lizdas (1 lizdo galia ne mažiau 50 W);
2.10.4.  2 x DC5521 (cigaretės degiklio lizdas) 12 V ne mažiau 10 A.
2.11. Įrenginyje turi būti funkcija, leidžianti jį valdyti per mobiliąją programėlę, valdyti išvesties ir įvesties funkcijas bei realiu laiku stebėti maitinimą, darbo būseną, kontroliuoti energijos vartojimą.
2.12. Maitinimo šaltinyje turi būti trumpalaikės galios pakėlimo funkcija nuo 3500 W iki 7000W (naudojama įrankių įjungimo metu, dideliam startiniam srovės šuoliui).
2.13. Turi būti galimybė prie maitinimo šaltinio prijungti saulės baterijas (modulius).
2.14. Maitinimo šaltinio ir jo komponentų garantija nuo perdavimo–priėmimo akto pasirašymo dienos turi būti ne trumpesnė kaip 24 mėnesiai.
2.15. Įrenginių pristatymo vieta: J. Kairiūkščio g. 14, Vilnius.
2.16. Tiekėjas savo lėšomis garantiniu laikotarpiu turi atlikti sistemos ir jai priklausančių komponentų garantinio remonto darbus, įskaitant su garantiniu remontu susijusias transportavimo išlaidas. 
[bookmark: _GoBack]
